L 275/76
RO
Jurnalul Oficial al Uniunii Europene
25.10.2022
(7)
Grupul de organizatori a furnizat toate documentele necesare pentru a dovedi că îndeplinește cerințele prevăzute la articolul 5 alineatele (1) și (2) din Regulamentul (UE) 2019/788 și a desemnat persoanele de contact în conformitate cu articolul 5 alineatul (3) primul paragraf din regulamentul menționat.
(8)
Inițiativa propusă nu este vădit abuzivă, neserioasă sau vexatorie și nici nu contravine vădit valorilor Uniunii, astfel cum sunt prevăzute la articolul 2 din Tratatul privind Uniunea Europeană, și drepturilor consacrate în Carta drepturilor fundamentale a Uniunii Europene.
(9)
Prin urmare, inițiativa intitulată „Inițiativa cetățenească europeană pentru mâncarea vegană” ar trebui înregistrată.
(10)
Concluzia conform căreia sunt îndeplinite condițiile de înregistrare prevăzute la articolul 6 alineatul (3) din Regulamentul (UE) 2019/788 nu atrage după sine confirmarea în vreun fel de către Comisie a exactității factuale a conținutului inițiativei, care este responsabilitatea exclusivă a grupului de organizatori ai acesteia.
Conținutul inițiativei exprimă doar punctele de vedere ale grupului de organizatori și nu se poate considera, în niciun caz, că reflectă punctele de vedere ale Comisiei,
ADOPTĂ PREZENTA DECIZIE:
Articolul 1 Se înregistrează inițiativa cetățenească intitulată „Inițiativa cetățenească europeană pentru mâncarea vegană”.
Articolul 2 Prezenta decizie se adresează grupului de organizatori ai inițiativei cetățenești intitulate „Inițiativa cetățenească europeană pentru mâncarea vegană”, reprezentat de doamna Paola SGARBAZZINI și de doamna Nora PAGLIONICO, care acționează în calitate de persoane de contact.
Adoptată la Strasbourg, 18 octombrie 2022.
Pentru Comisie Věra JOUROVÁ Vicepreședintă